CELEX: 31978R1883
Language: el
Date: 1978-08-02 00:00:00
Title: Κανονισμός (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «Εγγυήσεων»

Avis juridique important

|

31978R1883

Κανονισμός (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «Εγγυήσεων»  

Επίσημη Εφημερίδα αριθ. L 216 της 05/08/1978 σ. 0001 - 0008 Φινλανδική ειδική έκδοση: Κεφάλαιο 3 τόμος 10 σ. 0084  Ελληνική ειδική έκδοση: Κεφάλαιο 03 τόμος 22 σ. 0091  Σουηδική ειδική έκδοση: Κεφάλαιο 3 τόμος 10 σ. 0084  Ισπανική ειδική έκδοση: Κεφάλαιο 03 τόμος 14 σ. 0245  Πορτογαλική ειδική έκδοση : Κεφάλαιο 03 τόμος 14 σ. 0245 

ΚΑΝΟΝΙΣΜΟΣ (ΕΟΚ) αριθ. 1883/78 ΤΟΥ ΣΥΜΒΟΥΛΙΟΥ της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα ΕγγυήσεωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής(1), όπως τροποποιήθηκε τελευταία από τον κανονισμό (ΕΟΚ) αριθ. 2788/72(2), και ιδίως το άρθρο 3 παράγραφος 2,  την πρόταση της Επιτροπής,  τη γνώμη της Συνελεύσεως(3),  Εκτιμώντας:  ότι, σύμφωνα με το άρθρο 3 παράγραφος 2 του κανονισμού (ΕΟΚ) αριθ. 729/70 πρέπει να καθορισθούν οι γενικοί κανόνες για την κοινοτική χρηματοδότηση των παρεμβάσεων- ότι, για το σκοπό αυτό, επιβάλλεται να καταρτισθεί ο κατάλογος των μέτρων που ανταποκρίνονται στην έννοια της παρεμβάσεως η οποία αποσκοπεί στη ρύθμιση των αγορών- ότι για τα μέτρα παρεμβάσεως, για τα οποία καθορίζεται ένα ποσό ανά μονάδα στα πλαίσια κοινής οργανώσεως αγοράς, πρέπει να προβλεφθεί ότι οι προκύπτουσες δαπάνες, χρηματοδοτούνται εξ ολοκλήρου από την Κοινότητα- ότι για τα μέτρα παρεμβάσεως, για τα οποία δεν καθορίζεται ένα ποσό ανά μονάδα στα πλαίσια κοινής οργανώσεως αγοράς, πρέπει να προβλεφθούν βασικοί κανόνες, ιδίως σε ό,τι αφορά τον τρόπο καθορισμού των προς χρηματοδότηση ποσών, τη χρηματοδότηση των  δαπανών που προκύπτουν από τη δέσμευση των αναγκαίων κεφαλαίων για την αγορά των προϊόντων παρεμβάσεως,την εκτίμηση των αποθεμάτων των μεταφερομένων από τη μια χρήση στην άλλη και τη χρηματοδότηση των δαπανών που προκύπτουν από τις υλικές ενέργειες  αποθηκεύσεως και, κατά περίπτωση, μεταποιήσεως- ότι τα διάφορα στοιχεία εξόδων και εσόδων που θα λαμβάνονται υπόψη, με βάση τους κανόνες αυτούς, για κάθε τομέα, πρέπει να τύχουν περισσότερο λεπτομερούς ρυθμίσεως- ότι πρέπει, εν τω μεταξύ, να διατηρηθούν σε ισχύ οι κανονισμοί χρηματοδοτήσεως κατά  τομέα- ότι πρέπει να συγκεντρωθούν σε μοναδικό κανονισμό οι γενικοί κανόνες για την κοινοτική χρηματοδότηση των παρεμβάσεων- ότι, κατά συνέπεια, πρέπει να καταργηθεί ο κανονισμός (ΕΟΚ) αριθ. 2824/72 του Συμβουλίου της 28ης Δεκεμβρίου 1972 περί των γενικών  κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων(4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα απαριθμούμενα στο παράρτημα μέτρα ανταποκρίνονται στην έννοια των παρεμβάσεων που αποσκοπούν στη ρύθμιση των γεωργικών αγορών, κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70.   Άρθρο 2  Όταν στα πλαίσια κοινής οργανώσεως αγοράς, καθορίζεται ένα ποσό ανά μονάδα για ένα μέτρο παρεμβάσεως, οι δαπάνες που προκύπτουν χρηματοδοτούνται εξ ολοκλήρου από την Κοινότητα.   Άρθρο 3  Όταν στα πλαίσια κοινής οργανώσεως αγοράς, δεν καθορίζεται ένα ποσό ανά μονάδα για ένα μέτρο παρεμβάσεως, το μέτρο αυτό χρηματοδοτείται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), Τμήμα Εγγυήσεων σύμφωνα με τα άρθρα  4 έως 8.   Άρθρο 4  Όταν το μέτρο παρεμβάσεως που προβλέπεται στο άρθρο 3, συνεπάγεται την αγορά και την αποθεματοποίηση προϊόντων, το χρηματοδοτούμενο ποσό καθορίζεται από τους ετήσιους λογαριασμούς οι οποίοι τηρούνται από τις υπηρεσίες ή οργανισμούς πληρωμής και  στους οποίους χρεώνονται και πιστώνονται αντιστοίχως τα διάφορα στοιχεία των εξόδων και εσόδων.  2. Για τα λοιπά μέτρα παρεμβάσεως που προβλέπονται στο άρθρο 3, η χρηματοδότηση είναι ίση με τις δαπάνες αφού αφαιρεθούν τα τυχόν έσοδα που προκύπτουν από το μέτρο της παρεμβάσεως.  3. Το Συμβούλιο, με ειδική πλειοψηφία, μετά από πρόταση της Επιτροπής, καθορίζει, για τα αναφερόμενα στην παράγραφο 1 μέτρα παρεμβάσεως, τους κανόνες και τους όρους οι οποίοι διέπουν τους ετήσιους λογαριασμούς και ακόμη καθορίζει, εφ' όσον παρίσται  ανάγκη, για τα μέτρα παρεμβάσεως που αναφέρονται στην παράγραφο 2, τα στοιχεία που θα λαμβάνονται υπόψη για τη χρηματοδότηση, εφ' όσον αυτά δεν έχουν καθορισθεί στα πλαίσια κοινής οργανώσεως αγοράς.  Μέχρι του καθορισμού αυτού και εκτός αντιθέτων διατάξεων του κανονισμού αυτού, οι κανονισμοί (ΕΟΚ) αριθ. 786/69(5), (ΕΟΚ) αριθ. 787/69(6), (ΕΟΚ) αριθ. 788/69(7), (ΕΟΚ) αριθ. 2334/69(8) (ΕΟΚ) αριθ. 2305/70(9), (ΕΟΚ) αριθ. 2306/70(10), (ΕΟΚ) αριθ.  1697/71(11), (ΕΟΚ) αριθ. 272/72(12), (ΕΟΚ) αριθ. 273/72(13), περί χρηματοδοτήσεως των δαπανών παρεμβάσεως στους διαφόρους τομείς, εξακολουθούν να ισχύουν.   Άρθρο 5  Για τα κεφάλαια που προέρχονται από τα Κράτη μέλη και χρησιμοποιούνται για την αγορά προϊόντων παρεμβάσεως, το ποσό των εξόδων του τόκου που θα χρηματοδοτούνται από το ΕΓΤΠΕ, Τμήμα Εγγυήσεων, υπολογίζεται βάσει μεθόδου και επιτοκίου, ενιαίων  για την Κοινότητα, που θα καθορίζονται κατά την προβλεπομένη στο άρθρο 13 του κανονισμού (ΕΟΚ) αριθ. 729/70 διαδικασία. Το επιτόκιο πρέπει να είναι αντιπροσωπευτικό των πράγματι καταβαλλομένων επιτοκίων.   Άρθρο 6  Οι υλικές ενέργειες που προκύπτουν από την αποθεματοποίηση και, ενδεχομένως, από τη μεταποίηση των προϊόντων παρεμβάσεως χρηματοδοτούνται από το ΕΓΤΠΕ, Τμήμα Εγγυήσεων, με κατ' αποκοπή ποσά ενιαία για την Κοινότητα, που θα καθορίζονται κατά τη  διαδικασία η οποία προβλέπεται στο άρθρο 13 του κανονισμού (ΕΟΚ) αριθ. 729/70 και, εφ' όσον παρίσταται ανάγκη, κατόπιν εξετάσεως από την οικεία επιτροπή διαχειρίσεως.   Άρθρο 7  Αν, συνεπεία της εναποθηκεύσεως, τα εν λόγω προϊόντα υφίστανται υποτίμηση, η οικονομική επίπτωση της υποτιμήσεως αυτής διαπιστώνεται και λαμβάνεται υπόψη κατά την είσοδο του προϊόντος στην παρέμβαση. Για το σκοπό αυτό, οι συντελεστές  υποτιμήσεως και οι τιμές στις οποίες εφαρμόζονται, καθορίζονται κατά τη διαδικασία του άρθρου 26 του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (14), όπως τροποποιήθηκε  τελευταία από τον κανονισμό (ΕΟΚ) αριθ. 1254/78 (15), ή κατά περίπτωση, κατά τη διαδικασία του αντιστοίχου άρθρου των άλλων κανονισμών περί κοινής οργανώσεως των γεωργικών αγορών και, εφ' όσον παρίσταται ανάγκη, κατόπιν εξετάσεως από την επιτροπή του ΕΓΤΠΕ.   Άρθρο 8  Στους ετήσιους λογαριασμούς, που αναφέρονται στο άρθρο 4 παράγραφος 1, οι ποσότητες των προϊόντων σε αποθέματα που πρόκειται να μεταφερθούν στην επόμενη χρήση, αποτιμώνται, κατά γενικό κανόνα, στην τιμή αγοράς τους. Για το σκοπό αυτό, με βάση  τις τιμές αγοράς που καταβάλλονται από τους οργανισμούς παρεμβάσεως κατά τη διάρκεια μιας περιόδου αναφοράς και λαμβανομένης υπόψη της υποτιμήσεως που αναφέρεται στο άρθρο 7, η τιμή που θα λαμβάνεται υπόψη για τις ποσότητες που θα μεταφέρονται στην  επόμενη χρήση καθορίζεται για τα διάφορα προϊόντα, κατά τη διαδικασία η οποία προβλέπεται στο άρθρο 13 του κανονισμού (ΕΟΚ) αριθ. 729/70.  Εν τούτοις, αν για ένα ορισμένο προϊόν, οι προβλέψεις ως προς την τιμή στην έξοδο από την παρέμβαση είναι αισθητά κατώτερες της αξίας των αποθεμάτων προς μεταφορά, όπως αυτή προκύπτει από την εφαρμογή του πρώτου εδαφίου, δύναται να αποφασισθεί η  αντικατάσταση των τιμών αγοράς που κατεβλήθησαν από τους οργανισμούς παρεμβάσεως από άλλη τιμή. Η τελευταία αυτή τιμή καθορίζεται κατά τη διαδικασία που προβλέπεται στο άρθρο 13 του κανονισμού (ΕΟΚ) αριθ. 729/70 και, εφ' όσον παρίσταται ανάγκη, κατόπιν  εξετάσεως από την οικεία επιτροπή διαχειρίσεως. Δεν δύναται να είναι κατώτερη του μέσου όρου των τιμών αγοράς και των τιμών που πραγματοποιούνται κατά τη διάθεση των αποθεμάτων παρεμβάσεως.   Άρθρο 9  Εφ' όσον παρίσταται ανάγκη, οι λεπτομέρειες εφαρμογής του παρόντος κανονισμού καθορίζονται κατά τη διαδικασία που προβλέπεται στο άρθρο 13 του κανονισμού (ΕΟΚ) αριθ. 729/70.   Άρθρο 10  Ο κανονισμός (ΕΟΚ) αριθ. 2824/72 καταργείται.   Άρθρο 11  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται ως προς τις πραγματοποιηθείσες δαπάνες από την 1η Ιανουαρίου 1978. Εν τούτοις, το άρθρο 7 εφαρμόζεται από 1ης Ιανουαρίου 1979.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 2 Αυγούστου 1978.  Για το Συμβούλιο Ο Πρόεδρος K. von DOHNANYI  (1) ΕΕ αριθ. Ν 94 της 28.4.1970, σ. 13.  (2) ΕΕ αριθ. Ν 295 της 30.12.1972, σ. 1.  (3) ΕΕ αριθ. Α 131 της 5.6.1978, σ. 70.  (4) ΕΕ αριθ. Ν 298 της 31.12.1972, σ. 5.  (5) EΕ αριθ. Ν 105 της 2.5.1969, σ. 1.  (6) ΕΕ αριθ. Ν 105 της 2.5.1969, σ. 4.  (7) EΕ αριθ. Ν 105 της 2.5.1969, σ. 7.  (8) EΕ αριθ. Ν 298 της 27.11.1969, σ. 1.  (9) ΕΕ αριθ. Ν 249 της 17.11.1970, σ. 1.  (10) EΕ αριθ. Ν 249 της 17.11.1970, σ. 4.  (11) ΕΕ αριθ. Ν 175 της 4.8.1971, σ. 1.  (12) ΕΕ αριθ. Ν 35 της 9.2.1972, σ. 1.  (13) EΕ αριθ. Ν 35 της 9.2.1972, σ. 3.  (14) EΕ αριθ. Ν 281 της 1.11.1975, σ. 1.  (15) EΕ αριθ. Ν 156 της 14.6.1978, σ. 1.      ΠΑΡΑΡΤΗΜΑ   ΜΕΤΡΑ ΠΡΟΒΛΕΠΟΜΕΝΑ ΣΤΟ ΑΡΘΡΟ 1  1. ΤΟΜΕΑΣ ΣΙΤΗΡΩΝ 1. Οι αγορές και οι παρεπόμενες ενέργειες, που πραγματοποιούνται από οργανισμό παρεμβάσεως, κατ' εφαρμογή του άρθρου 7, παράγραφοι 2 και 3 του κανονισμού (ΕΟΚ) αριθ. 2727/75.  2. Τα ιδιαίτερα και ειδικά μέτρα παρεμβάσεως που προβλέπονται στο άρθρο 8 παράγραφοι 1 και 2 του κανονισμού (ΕΟΚ) αριθ. 2727/75.  3. Οι αποζημιώσεις για τα αποθέματα του τέλους της περιόδου εμπορίας που προβλέπονται στο άρθρο 9 του κανονισμού (ΕΟΚ) αριθ. 2727/75.  4. Οι ενισχύσεις στην παραγωγή σκληρού σίτου που προβλέπονται στο άρθρο 10 του κανονισμού (ΕΟΚ) αριθ. 2727/75.  5. Οι επιστροφές στην παραγωγή που προβλέπονται στο άρθρο 11 του κανονισμού (ΕΟΚ) αριθ. 2727/75.  6. Οι επιδοτήσεις που προβλέπονται στο άρθρο 23 του κανονισμού (ΕΟΚ) αριθ. 2727/75.  ΙΙ. ΤΟΜΕΑΣ ΟΡΥΖΗΣ 1. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 5 παράγραφοι 1 και 2 του κανονισμού (ΕΟΚ) αριθ. 1418/76.  2. Τα ιδιαίτερα μέτρα παρεμβάσεως που προβλέπονται στο άρθρο 6 του κανονισμού (ΕΟΚ) αριθ. 1418/76.  3. Οι αποζημιώσεις για τα αποθέματα του τέλους της περιόδου εμπορίας που προβλέπονται στο άρθρο 8 του κανονισμού (ΕΟΚ) αριθ. 1418/76.  4. Οι επιστροφές στην παραγωγή που προβλέπονται στο άρθρο 9 του κανονισμού (ΕΟΚ) αριθ. 1418/76.  ΙΙΙ. ΤΟΜΕΑΣ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ 1. Οι αγορές βουτύρου και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 6 παράγραφος 1 και παράγραφος 3 πρώτο εδάφιο ή δεύτερο εδάφιο πρώτη φράση του κανονισμού (ΕΟΚ) αριθ. 804/68.  2. Οι ενισχύσεις για την ιδιωτική αποθεματοποίηση βουτύρου και κρέμας γάλακτος που προβλέπονται στο άρθρο 6 παράγραφος 2 του κανονισμού (ΕΟΚ) αριθ. 804/68.  3. Τα ιδιαίτερα μέτρα διαθέσεως βουτύρου που προβλέπονται στο άρθρο 6 παράγραφος 3 δεύτερο εδάφιο δεύτερη φράση του κανονισμού (ΕΟΚ) αριθ. 804/68.  4. Οι αγορές αποκορυφωμένου γάλακτος εις κόνιν και οι παρεπόμενες ενέργειες, που πραγματοποιούνται από οργανισμό παρεμβάσεως κατ' εφαρμογή του άρθρου 7 παράγραφοι 1 και του κανονισμού (ΕΟΚ) αριθ. 804/68.  5. Οι ενισχύσεις για την ιδιωτική αποθεματοποίηση αποκορυφωμένου γάλακτος εις κόνιν που προβλέπονται στο άρθρο 7 παράγραφος 3 του κανονισμού (ΕΟΚ) αριθ. 804/68.  6. Οι αγορές τυρών Grana Padano και Parmigiano Reggiano και οι παρεπόμενες ενέργειες, που πραγματοποιούνται από οργανισμό παρεμβάσεως κατ' εφαρμογή του άρθρου 8 παράγραφοι 1 και 2 του κανονισμού (ΕΟΚ) αριθ. 804/68.  7. Οι ενισχύσεις για την ιδιωτική αποθεματοποίηση των τυρών Grana Padano και Parmigiano Reggiano που προβλέπονται στο άρθρο 8 παράγραφος 3 του κανονισμού (ΕΟΚ) αριθ. 804/68.  8. Τα μέτρα παρεμβάσεως για τους τυρούς διατηρήσεως που προβλέπονται στο άρθρο 9 του κανονισμού (ΕΟΚ) αριθ. 804/68.  9. Οι ενισχύσεις για το αποκορυφωμένο γάλα και το αποκορυφωμένο γαλα εις κόνιν που προβλέπονται στο άρθρο 10 του κανονισμού (ΕΟΚ) αριθ. 804/68.  10. Οι ενισχύσεις για το αποκορυφωμένο γάλα που μεταποιείται σε τυρίνη που προβλέπονται στο άρθρο 11 του κανονισμού (ΕΟΚ) αριθ. 804/68.  11. Τα μέτρα που αφορούν τη μείωση των πλεονασμάτων γαλακτοκομικών προϊόντων που προβλέπονται στο άρθρο 12 του κανονισμού (ΕΟΚ) αριθ. 804/69.  12. Η κοινοτική συνεισφορά που προβλέπεται στο άρθρο 26 δεύτερο εδάφιο του κανονισμού (ΕΟΚ) αριθ. 804/68, για τη χορήγηση γάλακτος στα σχολεία.  13. Τα μέτρα που αφορούν την υποχρεωτική αγορά αποκορυφωμένου γάλακτος εις κόνιν που κρατείται από τους οργανισμούς παρεμβάσεως και προορίζεται να χρησιμοποιηθεί σε ζωοτροφές, τα οποία προβλέπονται στον κανονισμό (ΕΟΚ) αριθ. 563/76.  14. Οι πριμοδοτήσεις για τη μη εμπορία του γάλακτος και των γαλακτοκομικών προϊόντων και μετατροπή των γαλακτοπαραγωγών ζώων σε κρεατοπαραγωγά, που προβλέπονται στο άρθρο 1 του κανονισμού (ΕΟΚ) αριθ. 1078/77(1).  15. Η εισφορά συνυπευθυνότητος και τα μέτρα για τη διεύρυνση των αγορών των γαλακτοκομικών προϊόντων, δυνάμει των άρθρων 1 και 4 του κανονισμού (ΕΟΚ) αριθ. 1079/77.  IV. ΤΟΜΕΑΣ ΛΙΠΑΡΩΝ ΟΥΣΙΩΝ Α. Ελαιόλαδο 1. Οι ενισχύσεις στην παραγωγή που προβλέπονται στο άρθρο 10 παράγραφος 1 του κανονισμού (ΕΟΚ) αριθ. 136/66.  2. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως κατ' εφαρμογή του άρθρου 11 παράγραφοι 1 και 2 του κανονισμού (ΕΟΚ) αριθ. 136/66.  3. Οι συμβάσεις αποθεματοποιήσεως που προβλέπονται στο άρθρο 11 παράγραφος 2 του κανονισμού (ΕΟΚ) αριθ. 136/66.  4. Τα μέτρα που προβλέπονται στο άρθρο 12 του κανονισμού (ΕΟΚ) αριθ. 136/66.  5. Οι επιστροφές στην παραγωγή, για το ελαιόλαδο που χρησιμοποιείται στην παρασκευή κονσερβών, που προβλέπονται στο άρθρο 19 του κανονισμού (ΕΟΚ) αριθ. 136/66.  Β. Ελαιούχοι κραμβόσποροι, γογγυλόσποροι και ηλιανθόσποροι 1. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως κατ' εφαρμογή του άρθρου 26 παράγραφος 1 του κανονισμού (ΕΟΚ) αριθ. 136/66.  2. Οι ενισχύσεις για τους συγκομιζομένους και μεταποιουμένους σπόρους που προβλέπονται στο άρθρο 27 παράγραφος 1 του κανονισμού (ΕΟΚ) αριθ. 136/66.  3. Τα μέτρα που προβλέπονται στο άρθρο 27 παράγραφος 2 του κανονισμού (ΕΟΚ) αριθ. 136/66.  4. Οι συμπληρωματικές ενισχύσεις για τους κραμβόσπορους και γοογυλόσπορους τους μεταποιουμένους στην Ιταλία, που αποφασίζονται κατ' εφαρμογή του άρθρου 36 του κανονισμού (ΕΟΚ) αριθ. 136/66.  5. Τα ποσά διαφοροποιήσεως που χορηγούνται ή εισπράττονται κατά τη μεταποίηση των κραμβοσπόρων και γογγυλοσπόρων, κατ' εφαρμογή του κανονισμού (ΕΟΚ) αριθ. 1569/72.  Γ. Άλλοι ελαιούχοι σπόροι 1. Οι ενισχύσεις για τους βαμβακόσπορους που προβλέπονται στο άρθρο 1 του κανονισμού (ΕΟΚ) αριθ. 1511/71.  2. Η ενίσχυση στην παραγωγή σπερμάτων σόγιας που προβλέπεται στο άρθρο 2 του κανονισμού (ΕΟΚ) αριθ. 1900/74.  3. Οι ενισχύσεις στους λιναρόσπορους που προβλέπονται στο άρθρο 2 του κανονισμού (ΕΟΚ) αριθ. 569/76.  V. ΤΟΜΕΑΣ ΖΑΧΑΡΕΩΣ 1. Έξοδα αποθεματοποιήσεως που προβλέπονται στο άρθρο 8 παράγραφος 1 του κανονισμού (ΕΟΚ) αριθ. 3330/74.  2. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 9 παράγραφος 1 και των άρθρων 11 και 44 του κανονισμού (ΕΟΚ) αριθ. 3330/74.  3. Οι πριμοδοτήσεις μετουσιώσεως που προβλέπονται στο άρθρο 9 παράγραφος 2 του κανονισμού (ΕΟΚ) αριθ. 3330/74.  4. Τα μέτρα που λαμβάνονται για τη ζάχαρη των γαλλικών υπερποντίων διαμερισμάτων, κατ' εφαρμογή του άρθρου 9 παράγραφος 3 του κανονισμού (ΕΟΚ) αριθ. 3330/74.  5. Οι επιστροφές στην παραγωγή που προβλέπονται στο άρθρο 9 παράγραφος 4 του κανονισμού (ΕΟΚ) αριθ. 3330/74.  6. Τα ιδιαίτερα μέτρα παρεμβάσεως, για την εξασφάλιση του εφοδιασμού, που προβλέπονται στο άρθρο 10 του κανονισμού (ΕΟΚ) αριθ. 3330/74.  7. Οι επιδοτήσεις κατά την εισαγωγή που προβλέπονται στο άρθρο 17 παράγραφος 2 του κανονισμού (ΕΟΚ) αριθ. 3330/74.  8. Τα ποσά που προβλέπονται στο άρθρο 6 του κανονισμού (ΕΟΚ) αριθ. 1488/76 που εισπράττονται για τη ζάχαρη στη διατηρουμένη ως ελάχιστο απόθεμα και η οποία διατίθεται διαφορετικά από τους προβλεπόμενους κανόνες.  VI. ΤΟΜΕΑΣ ΒΟΕΙΟΥ ΚΡΕΑΤΟΣ 1. Οι ενισχύσεις για την ιδιωτική αποθεματοποίηση που προβλέπονται στο άρθρο 5 παράγραφος 1 υπό α) του κανονισμού (ΕΟΚ) αριθ. 805/68.  2. Οι αγορές και παρεπόμενες ενέργειες, που πραγματοποιούνται από οργανισμό παρεμβάσεως κατ' εφαρμογή των άρθρων 5, 6 και 7 του κανονισμού (ΕΟΚ) αριθ. 805/68.  3. Οι πριμοδοτήσεις στη γέννηση μόσχων που προβλέπονται στο άρθρο 4 του κανονισμού (ΕΟΚ) αριθ. 464/75 και στο άρθρο 1 των κανονισμών (ΕΟΚ) αριθ. 620/76 και (ΕΟΚ) αριθ. 871/77.  4. Οι πριμοδοτήσεις σε περίπτωση σφαγής ορισμένων χονδρών βοοειδών, που προβλέπονται στο άρθρο 1 του κανονισμού (ΕΟΚ) αριθ. 870/77.  VII. ΤΟΜΕΑΣ ΧΟΙΡΕΙΟΥ ΚΡΕΑΤΟΣ 1. Οι ενισχύσεις για την ιδιωτική αποθεματοποίηση που προβλέπονται στο άρθρο 3 πρώτο εδάφιο πρώτη περίπτωση του κανονισμού (ΕΟΚ) αριθ. 2759/75.  2. Οι αγορές και οι παρεπόμενες ενέργειες, που πραγματοποιούνται από οργανισμό παρεμβάσεως κατ' εφαρμογή των άρθρων 3, 4, 5 και 6 του κανονισμού (ΕΟΚ) αριθ. 2759/75.  3. Οι ενισχύσεις για την ιδιωτική αποθεματοποίηση βάσει του άρθρου 20 του κανονισμού (ΕΟΚ) αριθ. 2759/75.  VIII. ΤΟΜΕΑΣ ΟΠΩΡΟΚΗΠΕΥΤΙΚΩΝ 1. Οι χρηματικές αντισταθμίσεις που προβλέπονται στο άρθρο 18 του κανονισμού (ΕΟΚ) αριθ. 1035/72 οι οποίες χορηγούνται στις οργανώσεις παραγωγών.  2. Οι αγορές που προβλέπονται στο άρθρο 19 του κανονισμού (ΕΟΚ) αριθ. 1035/72, όταν η κοινοτική αγορά ευρίσκεται σε κατάσταση σοβαρής κρίσεως.  3. Τα μέτρα διαθέσεως των προϊόντων τα οποία έχουν αποσυρθεί από την αγορά, που προβλέπονται στο άρθρο 21 παράγραφοι 1 και 3 του κανονισμού (ΕΟΚ) αριθ. 1035/72.  4. Οι αποζημιώσεις που χορηγούνται στους κατόχους γεωργικών εκμεταλλεύσεων κατ' εφαρμογή του άρθρου 21 παράγραφος 2 του κανονισμού (ΕΟΚ) αριθ. 1035/72.  5. Οι χρηματικές αντισταθμίσεις που προβλέπονται στο άρθρο 8 του κανονισμού (ΕΟΚ) αριθ. 2511/69 και προορίζονται να προωθήσουν την εμπορία των κοινοτικών εσπεριδοειδών.  6. Οι χρηματικές αντισταθμίσεις που προβλέπονται στο άρθρο 3 του κανονισμού (ΕΟΚ) αριθ. 525/77 και προορίζονται να ενθαρρύνουν τη μεταποίηση ορισμένων ποικιλιών πορτοκαλιών.  7. Οι ενισχύσεις στην παραγωγή για τις κονσέρβες ανανά που προβλέπονται στο άρθρο 1 του κανονισμού (ΕΟΚ) αριθ. 525/77.  8. Τα εξισωτικά ποσά σε ορισμένες ενδοκοινοτικές συναλλαγές για τις κονσέρβες τοματών και τις αποφλοιωμένες τομάτες, που προβλέπονται στο άρθρο 1 του κανονισμού (ΕΟΚ) αριθ. 522/77.  9. Οι χρηματικές αντισταθμίσεις που προβλέπονται στον κανονισμό (ΕΟΚ) αριθ. 1035/77 και αποσκοπούν στην ενθάρρυνση της εμπορίας των μεταποιημένων προϊόντων με βάση τα λεμόνια.  IX. ΑΜΠΕΛΟ-ΟΙΝΙΚΟΣ ΤΟΜΕΑΣ 1. Οι ενισχύσεις στην ιδιωτική αποθεματοποίηση των επιτραπεζίων οίνων και του γλεύκους σταφυλών που προβλέονται στα άρθρα 5, 5α και 6 του κανονισμού (ΕΟΚ) αριθ. 816/70.  2. Οι ενισχύσεις στη μεταφορά και αποθήκευση των επιτραπεζίων οίνων που προβλέπονται στο άρθρο 6α του κανονισμού (ΕΟΚ) αριθ. 816/70.  3. Οι ενισχύσεις συμπληρωματικής αποθεματοποιήσεως που προβλέπονται στο άρθρο 6γ παράγραφος 2 πρώτη περίπτωση του κανονισμού (ΕΟΚ) αριθ. 816/70.  4. Η απόσταξη των οίνων που προβλέπεται στο άρθρο 6β, στο άρθρο 6γ παράγραφος 2 δεύτερο εδάφιο και στα άρθρα 6δ, 7, 24α και 24β του κανονισμού (ΕΟΚ) αριθ. 816/70.  5. Τα μέτρα παρεμβάσεως που λαμβάνονται για προϊόντα άλλα από τους επιτραπέζιους οίνους που προβλέπονται στο άρθρο 33 του κανονισμού (ΕΟΚ) αριθ. 816/70.  6. Η ειδική απόσταξη των επιτραπεζίων οίνων που προβλέπεται στο άρθρο 33α του κανονισμού (ΕΟΚ) αριθ. 816/70.  7. Τα μέτρα παρεκκλίσεως, συνεπεία φυσικών θεομηνιών, που προβλέπονται στο άρθρο 38 του κανονισμού (ΕΟΚ) αριθ. 816/70.  8. Οι ενισχύσεις για τα προϊόντα τα ομοειδή προς το οινικό προϊόν που εξάγεται με την ένδειξη "Cyprus sherry", που προβλέπονται στο άρθρο 4 του κανονισμού (ΕΟΚ) αριθ. 3576/73.  X. ΤΟΜΕΑΣ ΑΚΑΤΕΡΓΑΣΤΟΥ ΚΑΠΝΟΥ 1. Οι πριμοδοτήσεις για τον καπνό που προβλέπονται στα άρθρα 3 και 4 του κανονισμού (ΕΟΚ) αριθ. 727/70.  2. Οι αγορές και οι παρεπόμενες ενέργειες, που πραγματοποιούνται από οργανισμό παρεμβάσεως, κατ' εφαρμογή των άρθρων 5, 6 και 7 του κανονισμού (ΕΟΚ) αριθ. 727/70.  3. Η ειδική ενίσχυση ανά εκτάριο για τα καπνά της ποικιλίας beneventano που προβλέπεται στο άρθρο 4 του κανονισμού (ΕΟΚ) αριθ. 339/77.  XI. ΤΟΜΕΑΣ ΠΡΟΪΟΝΤΩΝ ΑΛΙΕΙΑΣ 1. Οι χρηματικές αντισταθμίσεις που προβλέπονται στο άρθρο 11 του κανονισμού (ΕΟΚ) αριθ. 100/76 και χορηγούνται στις οργανώσεις παραγωγών.  2. Οι αγορές σαρδελλών και ατζουγιών ποου προβλέπονται 100/76.  3. Οι ενισχύσεις στην ιδιωτική αποθεματοποίηση που προβλέπονται στο άρθρο 15 του κανονισμού (ΕΟΚ) αριθ. 100/76.  4. Οι συμψηφιστικές αποζημιώσεις στους παραγωγούς τόννου που προβλέπονται στο άρθρο 16 του κανονισμού (ΕΟΚ) αριθ. 100/76.  5. Η δωρεάν διανομή των προϊόντων που έχουν αποσυρθεί ή αγορασθεί κατ' εφαρμογή των άρθρων 11 και 12 του κανονισμού (ΕΟΚ) αριθ. 100/76.  XII. ΑΛΛΟΙ ΤΟΜΕΙΣ ΚΑΙ ΜΕΤΡΑ Α. Υφαντουργικός λίνος και κάνναβις 1. Οι ενισχύσεις στην παραγωγή που προβλέπονται στο άρθρο 4 του κανονισμού (ΕΟΚ) αριθ. 1308/70.  2. Οι ενισχύσεις στην ιδιωτική αποθεματοποίηση που προβλέπονται στο άρθρο 5 του κανονισμού (ΕΟΚ) αριθ. 1308/70.  Β. Σπόροι προς σπορά Οι ενισχύσεις στην παραγωγή που προβλέπονται στο άρθρο 3 του κανονισμού (ΕΟΚ) αριθ. 2358/71.  Γ. Λυκίσκος Οι ενισχύσεις στην παραγωγή που προβλέπονται στο άρθρο 12 του κανονισμού (ΕΟΚ) αριθ. 1696/71.  Δ. Μεταξοσκώληκες 1. Οι ενισχύσεις στην εκτροφή μεταξοσκωλήκων που προβλέπονται στο άρθρο 2 του κανονισμού (ΕΟΚ) αριθ. 845/72.  2. Η συμπληρωματική ενίσχυση που προβλέπεται στο άρθρο 1 του κανονισμού (ΕΟΚ) αριθ. 867/77.  Ε. Αφυδατωμένες ζωοτροφές 1. Η ενίσχυση στην παραγωγή αφυδατωμένων ζωοτροφών που προβλέπεται στο άρθρο 3 του κανονισμού (ΕΟΚ) αριθ. 1067/74.  ΣΤ. Πρωτεϊνούχες ουσίες Οι προσωρινές ενισχύσεις στην ιδιωτική αποθεματοποίηση ορισμένων πρωτεϊνούχων προϊόντων που προβλέπονται στο άρθρο 1 του κανονισμού (ΕΟΚ) αριθ. 1531/76.  XIII. ΔΙΑΤΑΞΕΙΣ ΚΟΙΝΕΣ ΣΕ ΠΟΛΛΟΥΣ ΤΟΜΕΙΣ 1. Τα νομισματικά εξισωτικά ποσά που εισπράττονται και χορηγούνται στις συναλλαγές μεταξύ Κρατών μελών κατ' εφαρμογή των άρθρων 47 και 55 της πράξεως προσχωρήσεως.  2. Τα εξισωτικά ποσά "προσχωρήσεως" που χορηγούνται στις συναλλαγές μεταξύ Κρατών μελών κατ' εφαρμογή των άρθρων 47 και 55 της πράξεως προσχωρήσεως.    (1) Χρηματοδότηση των πριμοδοτήσεων αυτών από το ΕΓΤΠΕ: 60% από το Τμήμα Εγγυήσεων και 44% από το Τμήμα Προσανατολισμών.